CELEX: 62020CN0345
Language: hr
Date: 2020-07-27 00:00:00
Title: Predmet C-345/20: Tužba podnesena 27. srpnja 2020. – Europska komisija protiv Portugalske Republike

5.10.2020   
            
            
               HR
            
            
               Službeni list Europske unije
            
            
               C 329/7
            
         
      Tužba podnesena 27. srpnja 2020. – Europska komisija protiv Portugalske Republike
      (Predmet C-345/20)
      (2020/C 329/09)
      Jezik postupka: portugalski
      
         Stranke
      
      
         Tužitelj: Europska komisija (zastupnici: W. Mölls i C. Vrignon, agenti)
      
         Tuženik: Portugalska Republika
      
         Tužbeni zahtjev
      
      Komisija od Općeg suda zahtijeva da:
      
                  —
               
               
                  utvrdi da Portugalska Republika nije ispunila obveze koje ima na temelju članaka 3. i 4. Provedbene uredbe Komisije (EU) 2016/480 od 1. travnja 2016. o uspostavljanju zajedničkih pravila za međusobno povezivanje nacionalnih elektroničkih registara cestovnih prijevoznika i stavljanju izvan snage Uredbe (EU) br. 1213/2010 (1) time što nije započela povezivanje svojeg nacionalnog elektroničkog registra cestovnih prijevoznika s novom verzijom Europskog registra cestovnih prijevoznika (u daljnjem tekstu: ERRU).
               
            
                  —
               
               
                  naloži snošenje troškova Portugalskoj Republici.
               
            
         Tužbeni razlozi i glavni argumenti
      
      Međusobno povezivanje nacionalnih elektroničkih registara cestovnih prijevoznika s novom verzijom ERRU-a, koje države članice moraju izvršiti u skladu s postupcima i tehničkim zahtjevima utvrđenima u Provedbenoj uredbi Komisije (EU) 2016/480, kako je propisano člankom 3. prvim stavkom navedene uredbe, trebalo je izvršiti najkasnije do 30. siječnja 2019.
      
         (1)  SL 2016., L 87, str. 4.